Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 891/11/2201	Dunajská Streda, 28.3.2013
EEČ : 2-16-50-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ Dunajská Streda pod spisovou značkou XXXXX
dňa 20. júna 2011 v Dunajskej Strede v predajni 8796, XXXXX, Nám. SNP č. 197/45, Dunajská Streda po predložení svojich osobných dokladov a uvedenia falošných údajov o zamestnávateľovi uzatvorila úverovú zmluvu č. 4106079413 so spoločnosťou Home Credit Slovakia, a.s., XXXXX na základe čoho jej bol financovaný nákup kuchynský riad v hodnote 1.099,- eur a poskytnutý úver vo výške 1.099,- eur sa zmluvou zaviazala splatiť mesačnými splátkami vo výške 44,83 eur po dobu 36 mesiacov, z ktorých však neuhradila žiadnu čiastku, čím spoločnosti XXXXX XXXXX, XXXXX spôsobili škodu vo výške 1.613,88 eur, podľa vyčíslenia škody.  

Odôvodnenie: 
Uznesením policajta Okresného riaditeľstva Policajného zboru, Odboru kriminálnej polície v Dunajskej Strede ČVS: XXXXX zo dňa 25.11.2011 bolo XXXXX vznesené obvinenie za prečin úverového podvodu podľa § 222 ods. 1 Tr. zák. na tom skutkovom základe, ako je to uvedené  vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., t.j. 5 rokov.

Obvinená a poškodená strana uzavreli dňa 04. decembra 2012 na Okresnom súde v Dunajskej Strede pred mediačným a probačným úradníkom dohodu o zmieri, v rámci ktorej poškodená strana vyhlásila, že jej nároky na náhradu škody v predmetnej veci sú plne uspokojené.
 
Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná a nahradila škodu spôsobenú trestným činom, keď dňa 27. júna 2012 zaplatila poškodenému sumu 1.377,60,- €.
 
Dňa 12. decembra 2012 obvinená zložila na účet Krajskej prokuratúry v Trnave peňažnú sumu na všeobecne prospešné účely vo výške 100,- €, z ktorej sumy bolo 50% podľa dohody o zmieri určených pre Základnú školu v Gabčíkove, ktorá túto sumu prijala a 50 % štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

	Obvinená a poškodená strana s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

Poučenie: 
Proti tomuto uzneseniu sťažnosť nie je prípustná.

JUDr. Viktor Kubala
prokurátor